[{"text_idx": "#000001", "text": "Asociacio\u0301n de personas que compartimos una visio\u0301n similar sobre los problemas ambientales que vivimos en Euskal Herria"}, {"text_idx": "#000004", "text": "Errausketaren aurkako Mundu Eguna da gaur, urriak 14. Aurtengo leloa \u201cKomunitateen boterea, Zero Zaborraren aldeko konponbideak abiarazteko\u201d da. Hondakinen errausketaren aurkako nazioarteko GAIA aliantzak egin du deialdia, nazioarteko sareen Reclaim Power koalizioak antolatutako Energiari buruzko Mundu Ekintzarako Astearen baitan kokatua. GAIAko kidea da Ekologistak Martxan.\nGertakari horrekin bat eginik, alegazioak, ekarpenak eta iradokizunak aurkeztu zituen Ekologistak Martxanek atzo, urriak 13, Euskal Autonomia Erkidegoko 2020ko Hondakinak Prebenitzeko eta Kudeatzeko Plana jendaurrean jartzeko epea amaitu zen egunean. Hori dela-eta, alegazio, ekarpen eta iradokizun horiek ezagutzera eman nahi ditu."}]